**განმარტებითი ბარათი**

**საკრებულოს დადგენილების პროექტზე**

**„ყაზბეგის მუნიციპალიტეტის 2023 წლის ბიუჯეტის დამტკიცების შესახებ“**

**ა) ზოგადი ინფორმაცია დადგენილების შესახებ:**

**ა.ა) დადგენილების მიღების მიზეზი:**

დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91 მუხლების შესაბამისად და განსაზღვრავს 2023 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ა.ა.ა) პრობლემა რომლის გადაჭრასაც მიზნად ისახავს დადგენილება:**

საქართველოს კანონმდებლობის თანახმად მუნიციპალიტეტის ბიუჯეტი წარმოადგენს მუნიციპალიტეტის საკრებულოს მიერ დამტკიცებულ, მუნიციპალიტეტის ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობას.

**ა.ა.ბ) არსებული პრობლემის გადასაჭრელად დადგენილების მიღების აუცილებლობა:**

საქართველოს ადგილობრივი თვითმმარტველობის კოდექსის და საქართველოს საბიუჯეტო კოდექსის თანახმად მუნიციპალიტეტის ბიუჯეტის დამტკიცების შესახებ დადგენილების პროექტის მუნიციპალიტეტის აღმასრულებელი ორგანოს მიერ მომზადება და მუნიციპალიტეტის საკრებულოს მიერ განხილვა და დამტკიცება ხორციელდება ყოველწლიურად.

**ა.ბ) დადგენილების პროექტის მოსალოდნელი შედეგი:**

„საქართველოს საბიუჯეტო კოდექსის“ 77-ე მუხლის შესაბამისად, 2023 წლის მუნიციპალიტეტის ბიუჯეტის შემოსულობების, გადასახდელების და ნაშთის ცვლილების დამტკიცება.

**ა.გ) დადგენილების პროექტის ძირითადი არსი:**

**ძირითადი მაკროეკონომიკური მაჩვენებლები**

ყაზბეგის მუნიციპალიტეტის ბიუჯეტის მაჩვენებლები დამოკიდებულია საქართველოში არსებულ მაკროეკონომიკურ მაჩვენებლებზე და საქართველოს კანონმდებლობით დადგენილ მაკროეკონომიკური პარამეტრების ზღვრების დასაცავად განსახორციელებელ ღონისძიებებსა და შეზღუდვებზე.

საქართველოს ცენტრალური ხელისუფლების მიერ 2023-2026 წლების ძირითადი ეკონომიკური და ფინანსური ინდიკატორების საბაზო სცენარის (2023 წლის სახელმწიფო ბიუჯეტის შესახებ კანონპროექტის თანდართული მასალები) მიხედვით 2023 წლისთვის ნომინალური მშპ-ს ზრდის ტემპი განსაზღვრულია 10,3 პროცენტით. აღნიშნულიდან გამომდინარე მუნიციპალიტეტის 2023 წლის ბიუჯეტის დამტკიცების შესახებ დადგენილების პროექტში ხარჯების ეკონომიკური კლასიფიკაციის მუხლით განსაზღვრული ასიგნებების ზრდა შეესაბამება საქართველოს ადგილობრივი თვითმმართველობის კოდექსის 1551 მუხლის 2-ე პუნქტის მოთხოვნებს.

**ბიუჯეტის პარამეტრები**

**საგადასახადო შემოსავლები**

საგადასახადო შემოსავლების საპროგნოზო მაჩვენებლები შეესაბამება საქართველოს საბიუჯეტო კოდექსის 77-ე მუხლის 6-ე და 61-ე პუნქტების გათვალისწინებით საქართველოს ფინანსთა სამინისტროდან მიღებულ საგადასახადო შემოსავლების საპროგნოზო მაჩვენებლებს.

2023 წლის პროგნოზით მუნიციპალიტეტის ბიუჯეტის საგადასახადო შემოსავლები ნომინალურ გამოხატულებაში 11800,0 ათას ლარს შეადგენს. 2022 წლის გეგმიურ მაჩვენებელთან (4835.0 ათ. ლარი) შედარებით 2023 წლის საგადასახადო შემოსავლების პროგნოზი იზრდება 6965,0 ათასი ლარით (144%)

* **2023 წელს საგადასახადო შემოსავლების პროგნოზი გადასახადების სახეების მიხედვით შემდეგია:**

**დამატებული ღირებულების** გადასახადის საპროგნოზო მაჩვენებელი განისაზღვრა 5000,0 ათასი ლარით;

*2022 წლის გეგმიურ მაჩვენებელთან (159.3 ათ.ლარი) შედარებით დღგ გაზრდილია 144%-ით (4840,7 ათასი ლარით). აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების და მომდევნო წელს ეკონომიკის ნომინალური ზრდის ფისკალური ეფექტებით;*

**ქონების** გადასახადის საპროგნოზო მაჩვენებელი შეადგენს 6800,0 ათას ლარს;

*2022 წლის გეგმიურ მაჩვენებელთან(4650.0ათ. ლარი) შედარებით ქონების გადასახადი 46%-ით (2150,0 ათასი ლარით) იზრდება.*

* **გრანტების** სახით დაგეგმილი მაჩვენებლები განისაზღვრება 2534,5 ათასი ლარამდე, მათ შორის:

მიზნობრივი ტრანსფერი დელეგირებული უფლებამოსილების განსახორციელებლად 334,0 ათასი ლარი

მგფ- დან გამოყოფილი ტრანსფერი 2200,5 ათ. ლარი

2022 წლის გეგმიურ მაჩვენებელთან(100.0 თ.ლარი) შედარებით გრანტები 2434,5 ათასი ლარით იზრდება.

* **2023 წელს არასაგადასახადო შემოსავლების პროგნოზი გადასახადების სახეების მიხედვით შემდეგია:**

**შემოსავლები საკუთრებიდან განსაზღვრულია 298,0 ათასი ლარის ოდენობით, მათ შორის:**

* + რენტა 298,0,0 ათასი ლარი.

2022 წლის გეგმიურ მაჩვენებელთან შედარებით რენტა 197%-ით ( 223,0 ათასი ლარით) იზრდება.

**შემოსავლები საქონელისა და მომსახურების რეალიზაციიდან განსაზღვრულია 2069,0 ათასი ლარის ოდენობით, მათ შორის:**

* + სანებართვო მოსაკრებლები 8,3 ათასი ლარი;
  + სათამაშო ბიზნესის მოსაკრებელი 2000,0 ათასი ლარი;
  + მოსაკრებელი დასახლებული ტერიტორიის დასუფთავებისათვის 35,0 ათასი ლარი;
  + შემოსავალი მომსახურების გაწევიდან 25,7 ათასი ლარი

2022 წლის გეგმიურ მაჩვენებელთან (2893,1 ათ.ლარი) შედარებით შემოსავლები საქონელისა და მომსახურების რეალიზაციიდან შემცირებულია 824.1 აშ. ლარით,რაც გამოწვეულია სათამაშო ბიზნესის სფეროში კანონმდებლობის გამკაცრებით.

**შემოსავლები სანქციები, ჯარიმები და საურავებიდან განსაზღვრულია 736,0 ათასი ლარის** ოდენობით, მათ შორის:

* + შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო 678,9 ათასი ლარი;
  + შემოსავალი სანქციებიდან (ჯარიმები და საურავები) არქიტექტურულ-სამშენებლო საქმიანობაში გამოვლენილი დარღვევის გამო 57,1 ათასი ლარი;

2022 წლის გეგმიურ მაჩვენებელთან (522.6 ათ.ლარი) შედარებით შემოსავლები სანქციებიდან(ჯარიმები და საურავები) 40,8%-ით(212.4 ათ. ლარით) იზრდება.

**ტრანსფერები რომელიც სხვაგან არ არის კლასიფიცირებული განსაზღვრულია 12,0 ათასი ლარის ოდენობით, მათ შორის:**

* + მიმდინარე ტრანსფერები, რომელიც სხვაგან არ არის კლასიფიცირებული 12,0 ათასი ლარი;

# **მუნიცპალიტეტის ბიუჯეტის გადასახდელები**

2023 წელს მუნიცპალიტეტის ბიუჯეტის გადასახდელების მოცულობა შეადგენს 17449,5 ათას ლარს; 2022 წლის გეგმიურ მაჩვენებელთან (8435.0 ათ.ლარი) შედარებით ბიუჯეტის გადასახდელები 9014.5 ათ. ლარით იზრდება

**პრიორიტეტების მიხედვით გათვალისწინებულია:**

* + **ინფრასტრუქტურის განვითარება - 8976,0 ათასი ლარი; მათ შორის:**

**საგზაო ინფრასტრუქტურის**  განვითარება - 1531,2 ათასი ლარი; განხორციელედება შემდეგი ობიექტების მშენებლობა-რეაბილიტაცია: დაბა სტეფანწმინდაში ტაბიძის ქუჩის რეაბილიტაცია 426.4 ათ.ლარი, სოფ. ყანობში გზის საყრდენი კედლის მოწყობა 300.0 ათ.ლარი, სოფ.სიონის ეკლესიასთან მისასვლელი გზის რეაბილიტაცია 290.0 ათ.ლარი,სოფ. ტყარშეტში შიდა გზების რეაბილიტაცია 204.0 ათ.ლარი და სოფ.გორისციხეში ეკლესიასთან მისასვლელი გზის რეაბილიტაცია 237.0 ათ. ლარი. გზების მიმდინარეშეკეთებაზე გათვალისწინებულია 60.0 ათ.ლარი,კამერების მომსახურებაზე-13.0 ათ.ლარი

**წყლის სისტემების** განვითარება -1126,3 ათასი ლარი;

განხორციელედება შემდეგი ობიექტების მშენებლობა-რეაბილიტაცია: სოფ.ახალციხეში წყალმომარაგების ქსელის რეაბილიტაცია 106.0 ათ.ლარი,სოფ. გარბანში 316.9 ათ.ლარი და სოფ. ფანშეტში 140.0 ათ.ლარი ახალი სათავე ნაგებობის სამარაგო რეზერვუარისა და მაგისტრალური მილსადენის მოწყობა,საუბნო საკანალიზაციო ქსელის მოწყობა სოფ. ტყარშეტში 40.2 ათ.ლარი ,სოფელ ჯუთაში კანალიზაციის მშენებლობა 320 0 ათ.ლარი, მუნიციპალიტეტში შემავალი სოფლების წყლისა და კანალიზაციის სისტემების მოვლა პატრონობა 203.2 ათ.ლარი.

**გარე განათება - 129,5 ათასი ლარი;**

განხორციელედება მუნიციპალიტეტში შემავალი სოფლების გარე განათების

მოვლა-პატრონობა.

**კეთილმოწყობის ღონისძიებებისათვის განისაზღვრა -5255,6 ათ.ლარი.**

განხორციელდება შემდეგი ობიექტების მშენებლობა-რეაბილიტაცია: დაბა

სტეფანწმინდაში ელიის პარკის მშენებლობა 1500.0 ათ.ლარი,სოფ. სიონში სამამულო ომში

დაღუპულთა მემორიალის რეაბილიტაცია 410.0 ათ.ლარი, დაბა სტეფანწმინდაში ე. წ. „სატყეოს“

შენობის დემონტაჟი და მის ადგილზე მრავალფუნქციური შენობის მშენებლობა 1145.1 ათ.ლარი

და დაბა სტეფანწმინდის ცენტრალური ნაწილის ურბანული განახლება 2200.5 ათ.ლარი.

**საპროექტო-სახარჯთაღრიცხვო** დოკუმენტაციისა და სამშენებლო სამუშაოების ტექნიკური ზედამხედველობისა და ექსპერტიზის ხარჯები განსაზღვრილია 420,0 ათასი ლარი.

პროგრამის ფარგლებში განხორციელდება მუნიციპალიტეტის მიერ განსახორციელებელი ინფრასტრუქტურული სამუშაოებისთვის საჭირო საპროექტო დოკუმენტაციის დამზადების ხარჯებისა და ექსპერტიზის ხარჯების ანაზღაურება. ასევე, მოხდება სამშენებლო სამუშაოების ტექნიკური ზედამხედველობისათვის საჭირო ხარჯების ანაზღაურება.

**სოფლის მხარდაჭერის პროგრამა** 221,0 ათასი ლარი.

აღნიშნული გათვალისწინებულია სარიტუალო სახლების კომუნალური ხარჯების დასაფარავად და სოფ. ყანობში სარიტუალო დარბაზის რეაბილიტაცია.

**ტრანსპორტის მოვლა-შენახვის ხარჯი** განისაზღვრა 290.7 ათასი ლარით. ა(ა)იპ „კეთილმოწყობა“ უზრუნველყოფს სატრანსპორტო საშუალებების და ტექნიკის მოვლა- პატრონობას.

* + **დასუფთავება და გარემოს დაცვა განისაზღვრა - 1183,4 ათასი ლარი; მათ შორის:**

**დასუფთავების ღონისძიებები 48,0 ათ. ლარი** პროგრამის ფარგლებში დაგეგმილია მუნიციპალური განვითარების ფონდიდან მიღებული სესხების საპროცენტო და სესხების ძირი თანხის დაფარვა 28 აპრილსა და 28 ოქტომბერს (ხელშეკრულება № 52) ყაზბეგის მუნიციპალიტეტსა და სსიპ მ.გ.ფ -შორის.

**დასუფთავება და ნარჩენების გატანა - 857,4 ათასი ლარი**

პროგრამის ფარგლებში განხორციელდება მუნიციპალიტეტის სოფლების დაგვა-დასუფთავება და ნარჩენების გატანა, გარე ქსელის ბუნკერებიდან საყოფაცხოვრებო ნარჩენების შეგროვება და გატანა, მაწანწალა ცხოველების სპეციალურ თავშესაფარში გადაყვანა.

**ა(ა)იპ თრუსოს დაცული ლანდშაფტის მართვის ცენტრი 224.0 ათასი ლარი**

პროგრამის მიზანია: ბიოლოგიური მრავალფეროვნებით, ისტორიით და კულტურით გამორჩეული ისტორიულ-გეოგრაფიული მხარე თრუსოს ხეობის ტერიტორიების დაცვის, აღდგენის და გონივრული გამოყენების ხელშეწყობა.

**მწვანე ნარგავების მოვლა-პატრონობა, განვითარება - 54,0 ათასი ლარი**

მოსახლეობისთვის ჯანსაღი და კომფორტული გარემოს შესაქმნელად აუცილებელია მუნიციპალიტეტის გამწვანება და ეკოსისტემის გაუმჯობესება. პროგრამის ფარგლებში მოხდება მწვანე ნარგავების მოვლა-პატრონობა, მუნიციპალიტეტის ტერიტორიაზე არსებული სკვერების მოვლა-პატრონობა. სხვადასხვა ნარგავების დარგვა,ახალი გამწვანების ზონების შექმნა.

* + **განათლება - 1596,4 ათასი ლარი, მათ შორის:**

სკოლამდელი განათლება - 1596,4 ათასი ლარი;

* + **კულტურა, ახალგაზრდობა და სპორტი - 2013,8 ათასი ლარი მათ შორის:**

**სპორტის განვითარების ხელშეწყობა - 940,8 ათასი ლარი;**

პროგრამის ფარგლებში დაგეგმილია სპორტული წრეების ფუნქციონირების ხელშეწყობა ჯანსაღი მომავალი თაობის აღზრდის მიზნით. ასევე, სპორტის სხვადასხვა სახეობაში გაიმართება ტურნირები მოყვარულ და პროფესიონალ სპორტსმენებს შორის, მოხდება სპორტული წრეების უზრუნველყოფა საჭირო ინვენტარით. პროგრამა ითვალისწინებს ყაზბეგის მუნიციპალიტეტში მცხოვრებ წარმატებულ სპორტსმენთა და მწვრთნელთა დაჯილდოების ხარჯებს.

**კულტურის განვითარების ხელშეწყობა 1073,0 ათასი ლარი;**

პროგრამის ფარგლებში მუნიციპალიტეტი განახორციელებს სახელოვნებო სკოლების, ბიბლიოთეკების, უზრუნველყოფს მათი ფუნქციონირებისთვის საჭირო მატერიალური და ფინანსური ბაზის შექმნას. მუნიციპალიტეტის კულტურურლი ტრადიციების დაცვის მიზნით პროგრამის ფარგლებში გაგრძელდება სხვადასხვა კულტურული და დასვენების ობიექტის ფინანსური მხარდაჭერა, განხორციელდება სხვადასხვა კულტურული ღონისძიება, მათ შორის სადღესასწაულო დღეებში სხვადასხვა გასართობი და სანახაობრივი ღონისძიება და სხვა. ასევე მოხდება მუნიციპალიტეტში მიმდინარე მოვლენების გაშუქება და პოპულარიზაცია მასობრივი ინფორმაციის საშუალებებით.

* **ჯანმრთელობის დაცვა და სოციალური უზრუნველყოფა - 747,3 ათასი ლარი, მათ შორის:**
* **საზოგადოებრივი ჯანდაცვა - 101,3 ათასი ლარი;**

პროგრამა ითვალისწინებს, როგორც სახელმწიფო ბიუჯეტიდან გამოყოფილი მიზნობრივი ტრანსფერის ფარგლებში, ასევე ბიუჯეტის ადგილობრივი შემოსავლებიდან, „საზოგადოებრივი ჯანმრთელობის შესახებ“ საქართველოს კანონით განსაზღვრული ფუნქციების დაფინანსებას, კერძოდ:· საგანმანათლებლო,სააღმზრდელო დაწესებულებებში სანიტარული და ჰიგიენური ნორმების დაცვის ზედამხედველობას, დაავადებათა გავრცელების ეტაპობრივი შემცირება მისი კონტროლის გზით. ეპიდსიტუაციის გამწვავების დროული გამოვლენის ხელშეწყობა და მათზე სწრაფი რეაგირება, პროფილაქტიკურ ღონისძიებათა გატარება; · მუნიციპალიტეტის მოსახლეობაში არაგადამდებ დაავადებათა პრევენციის და ჯანმრთელობაზე მავნე ფაქტორების ზემოქმედებაზე მოსახლეობის ინფორმირების გზით ჯანმრთელობის დაცვის ხელშეწყობა;

* **სოციალური პროგრამები - 692,0 ათასი ლარი; გათვალისწინებულია შემდეგი პროგრამების:**
* ავადმყოფთა სოციალური დაცვის პროგრამა -425,0 ათასი ლარი;
* შეზღუდული შესაძლებლობის მქონე პირთა სოციალური დაცვა -6,0 ათასი ლარი;
* ოჯახებისა და ბავშვების სოციალური დაცვა - 152,1 ათასი ლარი მათ.შორის;

ახალშობილთა ოჯახების დახმარება - 44,4 ათასი ლარი;

მრავალშვილიანი ოჯახების დახმარება - 28,8 ათასი ლარი;

უხუცესების დახმარება რომელთაც შეუსრულდა 85 და მეტი წელი - 15,0 ათასი ლარი;

ცელიაკიითა და ფენილკეტონურიით დაავადებული ბავშვების დახმარება - 9,6 ათასი ლარი;

ჰემოდიალეზზე მყოფი ავადმყოფების დახმარება - 19,2 ათასი ლარი;

უდედმამო ბავშვების დახმარება - 2,0 ათასი ლარი;

სტუდენტების სწავლის დაფინანსება - 80,0 ათასი ლარი

* უპატრონო მიცვალებულებისა და ომის ვეტერანთა სარიტუალო მომსახურება - -7,0 ათასი ლარი;
* უბედური შემთხვევისა და სტიქიური მოვლენების შედეგად დაზარალებულთა სოციალური დაცვა - 55,0 ათასი ლარი

* **მმართველობა - 2886,6 ათასი ლარი, მათ შორის:**
* საკრებულოს დაფინანსება - 734,5 ათასი ლარი;
* მერია - 2037,8 ათასი ლარი; მათ შორის:

თანამშრომლების სწავლება გადამზადება 11,0 ათასი ლარი.

* სამხედრო აღრიცხვისა და გაწვევის სამსახური - 79,3 ათასი ლარი;
* სარეზერვო ფონდი - 35,0 ათასი ლარი;

**მხარჯავი დაწესებულებების მიხედვით მუნიციპალიტეტის ბიუჯეტის ასიგნებები შემდეგნაირად განისაზღვრება:**

**/ათასი ლარი/**

| **პროგრამული კოდი** | **დასახელება** | **2022 წლის პროექტი** |
| --- | --- | --- |
|  | **სულ ჯამი** | **17449,5** |
| 01 01 01 | საკრებულო | 734,5 |
| 01 01 02 | მერია | 2037,8 |
| 01 01 03 | სამხედრო აღრიცხვისა და გაწვევის სამსახური | 79,3 |
| 01 02 | საერთო დანიშნულების ხარჯები | 3,50 |
| 02 00 | ინფრასტრუქტურის განვითარება | 8976,0 |
| 02 01 | საგზაო ინფრასტრუქტურის განვითარება | 1531,2 |
| 02 02 | წყლის სისტემის მოწყობა,რეაბილიტაცია და ექსპლოატაცია | 1126,3 |
| 02 03 | გარე განათება | 131,2 |
| 02 04 | კეთილმოწყობა | 5255,6 |
| 02 05 | საპროექტო-სახარჯთაღრიცხვო და ტექნიკური ზედამხედველობის მომსახურების შესყიდვა | 420,0 |
| 02 06 | სოფლის პროგრამის მხარდაჭერა | 221,0 |
| 02 08 | ტრანსპორტისა და ტექნიკის მოვლა-შენახვა | 290,7 |
| 03 00 | დასუფთავება და გარემოს დაცვა | 1183,4 |
| 04 00 | განათლება | 1596,4 |
| 05 00 | სპორტი,კულტურა და ახალგაზრდობა | 2013,8 |
| 06 00 | მოსახლეობის ჯანმრთელობის დაცვა და სოციალური უზრუნველყოფა | 793,3 |

**---- მუნიცპალიტეტის ბიუჯეტის ხარჯებისა და არაფინანსური აქტივების ზრდა ფუნქციონალურ ჭრილში 17449,5**

* *საერთო დანიშნულების სახელმწიფო მომსახურება - - 2886,6 ათასი ლარი;*
* *ეკონომიკური საქმიანობა - - - - - - - - - - - - - - - - - - - - - 7497,5 ათასი ლარი;*
* *გარემოს დაცვა - - - - - - - - - - - - - - - - - - - - - - - - - - - - -1543,6 ათასი ლარი;*
* *საბინაო-კომუნალური მეურნეობა - - - - - - - - - - - - - - 1118,3 ათასი ლარი;*
* *გარე განათება - - - - - - - - - - - - - - - - - - - - - - - - - - - - - 131.2*
* *ჯანმრთელობის დაცვა - - - - - - - - - - - - - - - - - - - - - - - 101,3 ათასი ლარი;*
* *დასვენება, კულტურა და რელიგია - - - - - - - - - - - - - - 2013,8 ათასი ლარი;*
* *განათლება - - - - - - - - - - - - - - - - - - - - - - - - - - - - - - - -1596,4 ათასი ლარი*
* *სოციალური დაცვა - - - - - - - - - - - - - - - - - - - -- - - - - - -692,0 ათასი ლარი;*

**„ყაზბეგის მუნიციპალიტეტის 2023 წლის ბიუჯეტის დამტკიცების შესახებ“ დადგენილების პროექტთან ერთად წარმოდგენილია:**

1. მუნიციპალიტეტის პრიორიტეტების დოკუმენტი (2023-2026 წლები);

ინფორმაცია ბიუჯეტით განსაზღვრული პროგრამების/ ქვეპროგრამების,

მათი მოსალოდნელი შედეგებისა და შესრულების შეფასების ინდიკატორების შესახებ;

1. კაპიტალური ბიუჯეტის დანართი;
2. ინფორმაცია მუნიციპალიტეტის მიერ დაფუძნებული ა(ა)იპ-ების შემოსულობების, გადასახდელების და ნაშთის ცვლილების შესახებ;